تورکیه، یونانیستانلا باغلی اولوسلارآراسی قوروملارا مکتوب گؤندردی.
خاریجی ایشلر باخانی مؤولود چاووش‌اوغلونون ایمضالادیغی مکتوبدا، یونانیستانلا اژه دنیزینده‌کی دارتیشمالی مسئله‌لردن بحث ائدیلیر. مکتوب آوروپا بیرلیگینین ۲۵ عضو اؤلکه‌سینه، بیرلشمیش میبلتلر گوونلیک شوراسینین دائمی عضولرینه، ناتونون باش کاتیبی ینس استولتنبرگه، بیرلشمیش میبلتلر باش کاتیبی آنتونیو گوترشه گؤندریلدی.
مکتوبدا اژه دنیزین‌ده اقلیم سولارینین و میللی هاوا مکانینین گئنیشلیگی، فلات قاره و اقلیم سولارینین سینیرلاندیریلماسی، دوغو اژه آدالارینین غیر حربی ایستاتوسونون پوزولماسی کیمی بیر سیرا پروبلئملرین اولدوغو بیلدیریلیر. آیریجا اژه دنیزینده یونانیستانین اگمنلیگینه داخیل اولمایان آدالار و قایالارین سار، فیر و ناوتکس کیمی خیدمت ساحه‌لری اولدوغو وورغولانیر.
یونانیستانین اژه‌ده‌کی اقلیم سولارینین گئنیشلیگی ۶ دنیز میلی اولماسینا باخمایاراق ۱۰ دنیز میلی هاوا ساحه‌سینه صاحب اولدوغونو ادعا ائتدیگی وورغولانان مکتوبدا یونانیستانین دونیادا هئچ بیر اؤلکه طرفین‌دن تانینمایان و هئچ بیر اؤلکه‌نین حقوق قایدالاری ایله اوست اوسته دوشمه‌یه‌ن ساحل سولاری و هاوا مکانی سرحدلرینه صاحب یتک اؤلکه اولدوغو قید ائدیلدی.
اؤته یاندان، مکتوب‌دا تورکیه‌نین اژه مسئله‌لرینین ایکی اؤلکه‌نین اساس حقوق و قانونی ماراقلارینین قارشیلیقلی تانینماسی ایله اولوسلارآراسی حقوق چرچیوه‌سینده حل اولونابیله‌جگینه ایناندیغی بیلدیریلدی.
مکتوبدا آیریجا، تورکیه‌نین دیالوگ و امکداشلیق طرفداری توتومونا باخمایاراق، یونانیستان دیالوگدان قاچیب، گرگینلیگی آرتیریب و آوروپابیرلیگینی اژه پروبلئملرینین بیر پارچاسی ائتدیگی قید ائدیلدی.
